
Текстны укыгыз һәм A1 - All; В1 - B12; CI биремнәрен эшләгез.
[bookmark: bookmark0]1 нче бүлек
Туган туфрак
(1) Үткән көз Клараның бабасы каты авырудан соң үлеп китте. (2) Сиксән елдан артык дәвам иткән гомер өзелде. (3) Барысын да: сагыну-юксынуларын да, җыр- әкиятләрен дә бабай үзе белән бергә кабергә алып китте.
(4) Хәзер инде гаиләдә Каракошны телгә алучы да юк, «туган туфрак» дигән сүз бөтенләй онытылырга тиеш иде. (5) Ләкин, ни гаҗәптер, Клара, бабасы үлгәннән соң, аның әйткән сүзләрен искә төшерә башлады. (6) Каракош та әледән-әле күңеленә килде. (7) «Бабакаемның гомер иткән җире - безнең «туган туфрагыбыз», ул аны кайтып күрергә кушты бит», - дип уйлана торган булды.
(8) Ахырда, эчке бер тынычсызлану белән уйланып йөри торгач, Кларада бабасының туган авылын кайтып күрү теләге туды. (9) Ничектер бабасы алдында бурычлы кебек ул. (10) Әгәр аның васыятен үтәмәсә, җаны бервакытта да тынычланмас шикелле... (11) Мөмкинлеге бар, аның теләгенә каршы төшмиләр, шулай булгач, эш нидә? (12) Бер елдан институтны бетерергә тиеш <.. .> аннары үзең теләгән җиргә барып йөрүләр авыр булачак.
(13) Клара әнә шулай уйлады һәм җәйге каникул вакытында, тиз генә җыенып, ерак Каракошка китеп барды.
(Ә.Еникидән*)
* Әмирхан Еники (1909 - 2000) - күренекле прозаик. Геройның күңел серләренә тирән үтеп керә белү осталыгы, фикернең фәлсәфи үткенлеге, фикерләүдә милли үзенчәлекләргә бай булуы - болар Ә. Еники талантының төп сыйфатлары.

[bookmark: bookmark1]Текст эчтәлегенә нигезләнеп, А1 - All биремнәрен үтәгез. А1 - All биремнәренә җавап 4 вариантта тәкъдим ителә, шуларның берсе генә дөрес. Дөрес җавапның номерын түгәрәккә алыгыз.
А1. Кайсы җөмлә түбәндәге сорауга җавап була ала?
Клара ни өчен бабасының туган авылын кайтып күрергә тели?
1)	Ничектер, бабасы алдында бурычлы кебек ул.
2)	Сиксән елдан артык дәвам иткән гомер өзелде.
3)	Хәзер инде гаиләдә Каракошны телгә алучы да юк.
4)	Клараның бабасы каты авырудан соң үлеп китте.
     А2. Хаталы билгеләмәне табыгыз.
1)	Бөтенләй сүзендә икенче иҗектә килгән [э] авазы [Ө]  ЛӘШЕП ӘЙТЕЛӘ
2)	Ел сүзендә авазлар һәм хәрефләр саны тигез түгел.
3)	Гомер сүзендә әйтелеш белән язылыш аерыла.
4)	Бурычлы сүзендә кулланылган сузыклар нечкәлектә ярашалар
A3. Яңгырау тартык авазлар гына кергән сүзне табыгыз.
1)	җир
2)	Клара
3)	институт
4)	хәзер
А4. Хаталы сүзтезмәне табыгыз.
1)	туган авыл
2)	аның теләк
3)	гомер иткән җир
4)	үткән көз
А5. Васыять сүзендә ь хәрефе ни өчен язылган?
1)	һәмзә тартыгын белдерү өчен
2)	иҗекне нечкәртү өчен
3)	[т] авазын нечкәртү өчен
4)	аеру билгесен белдерү өчен
А6. Кушма сүзне билгеләгез.
1)	бабакай
2)	Каракош
3)	мөмкинлек
4)	сагыну-юксыну
А7. «Бер елдан институтны бетерергә тиеш.» җөмләсенең дөрес тәрҗемәсен  билгеләгез.
1)	Через год она должна окончить институт.
2)	Через месяц она должна окончить институт.
3)	Скоро она оканчивает институт.
4)	Через год она поступит в институт.
А8. Иялек килеше кушымчасы ярдәмендә бәйләнгән сүзтезмәне билгеләгез.
1)	васыятьне үтәү
2)	әйткән сүз
3)	бөтенләй онытылу
4)	Клараның бабасы
А9. Калын хәрефләр белән бирелгән фигыльнең төрен билгеләгез.
Әгәр аның васыятен үтәмәсә, җаны бервакытта да тынычланмас шикелле.,..
1)	хикәя фигыль
2)	хәл фигыль
3)	шарт фигыль
4)	исем фигыль
А10. Туган туфрак сүзтезмәсенең дөрес тәрҗемәсен табыгыз.
1)	родные края
2)	родная земля
3)	родственные отношения
4)	родная деревня
А11. Җөмләнең баш кисәкләрен табыгыз.
Үткән көз Клараның бабасы каты авырудан соң үлеп китте.
1)	бабасы үлеп китте
2)	авырудан үлеп китте
3)	Клараның бабасы
4)	үткән көз үлеп китте

2 нче бүлек
 В1 - В12 биремнәрен укылган текст нигезендә башкарыгыз. Җавапларны сүз (сүзтезмә) яки саннар белән языгыз.

В1.	8 нче җөмләдән борчылу сүзенә синоним булган берәмлекне табып языгыз. Җавап: ____________________________
В2.	12 нче җөмләдән җиңел сүзенә антоним булган берәмлекне табып языгыз. Җавап:	.
В3.  2нче җөмлдән  санны табып языгыз.
Җавап:	.
В4.  9 нчы җөмләдән исемне табып языгыз. 
Җавап:	.
В5. 1 - 3 нче җөмләләрдән тиңдәш кисәкләр булган җөмләнең номерын языгыз. Җавап:	.
В6.  9-11 нче җөмләләрдән сорау җөмләнең номерын языгыз. 
Җавап:	.
В7. Аерымланган хәлгә бәйле куелган өтерләрнең номерларын языгыз.
Клара әнә шулай уйлады һәм  җәйге каникул вакытында, (1) тиз генә җыенып,(2) ерак Каракошка китеп барды.
Җавап:	.
В8. 5-7 нче җөмләләрдән туры сөйләмле җөмләнең номерын языгыз. 
Җавап:	.
В9.  5 нче җөмләдә ничә гади җөмлә бар?  Җавапны сан белән языгыз. 
Җавап:	.
В10.  1 нче җөмләдән әйтелеше язылышына туры килмәгән сүзне табып языгыз.
Җавап:	.
В11.  12 нче җөмләдә <...> тамгасы урынына кайсы тыныш билгесе тиеш? Җавапны сүз белән языгыз.
Җавап:	.
В12.  Кереш сүз янында куелган тыныш билгеләренең номерларын языгыз.
Ләкин, (1) ни гаҗәптер, (2) Клара, (3) бабасы үлгәннән соң, (4) аның әйткән сүзләрен искә төшерә башлады.(5)
Җавап:	.

3 нче бүлек
Укылган текстны файдаланып, С1 биремен эшләгез.
С1. «Бабакаемның гомер иткән җире - безнең «туган туфрагыбыз», ул аны кайтып күрергә кушты бит», - дип уйлана торган булды.» Текстта китерелгән бу сүзләрнең мәгънәсен аңлатып, сочинение языгыз.
Укылган тексттан фикерләрегезне раслый торган 2 дәлил китерегез. Мисаллар китергәндә, кирәкле җөмләләрне тулысынча языгыз яки аларның номерларын күрсәтегез.
Сочинениенең күләме 100 сүздән ким булмаска тиеш. Сочинениене пөхтә һәм аңлаешлы итеп языгыз.

